
 Здравейте!


 Днес получих обаждане от колекторски фирма, че съм длъжник на Globul, като задълженията ми са от 2011г. Изпратиха ми смс с IBAN и имената на Лицето (адвокат), на което трябва да изпратя дължимата сума. Не ми е предоставен документ за това колко дължа и защо.


 Как да процедирам? Нямат ли давност 3 години, ако нито една от страните по договора не са потърсили другата страна и ако са се потърсили, не е ли 4 години и половина?


 Благодаря Ви!


 

Търсене на задължение от адвокатска кантора
===========================================

 

Здравейте, г-н Манолов, 


действително давността за периодични плащания като въпросното е 3 години и вероятно същото е погасено по давност, като давността се прекъсва с предявяването на иск, какъвто се предполага, че не е заведен срещу Вас, след като Ви търсят по телефона. Препоръчително е да проверите в “Теленор” дали имате задължения за заплащане.  

В случай че извършите плащане на погасено по давност задължение, не можете да търсите обратно заплатената сума.  

Не Ви съветвам да заплащате на лице, посочено като адвокат, след като няма доказателства, че същото е оправомощено от “Теленор” да получава плащания от тяхно име. 


Поздрави,  

адв. Николина Митова  

тел. 0898 303092


